Ul levr-laz (?) eo La Chambre des vies oubliées. Ouzhpenn Robert, perchenn ar pressing hag e deskard Akeel e vez heuliet ivez buhezioù arvalien ha tud ar charter. Pas an holl, eveljust, met un toullad. Peadra da reiñ un tañva eus liesseurted ur gêr, lieusseurted mab-den. Kêr Londrez a zo pouezus-kenañ en istor. Siwazh nanavezan ket ar gêr-se neuze m eus bet poan o veizañ pep tra, met plijus-tre e oa al levr da lenn. Tudennoù plijus, reoù displijus, tud voutin, gant sioù ha tuoù mat. Er fin e krog an traoù da cheñch un tamm hag e vo dizoloet splannoch tudenn Robert. Ul levr simpl ha dreistordinal war memes tro, un istor a sikour da welet tuoù mat ar pemdez. Setu pezh eo La Chambre des vies oubliées.